text: Vejle vokser
  03 januar 2013 kl. 09.21
  Vejle vokser mere end landsgennemsnittet. Kommunen har nu næsten 109.000 indbyggere.
  Kommunens indbyggertal voksede i 2012 med 882, så der nu bor 108.930 i kommunen. Dermed ligger væksten over landsgennemsnittet.
  Der er i øjeblikket knap 50 byggeprojekter i kommunen. Der bygges for over 10 mia. kr.
  - Vi vedtog i 2011 en vækststrategi, siger 10.000 flere tilflyttere i 2020. Og foreløbig ser det meget godt ud. De to sidste år er indbyggertallet steget med 8-900 om året, siger borgmester Arne Sigtenbjerggaard.
  - Virksomheder får tilbudt Vejle-poser med gode tilbud til nye ansatte, der ikke allerede bor i kommunen, så de kan blive inspireret til at opgive livet som pendlere. Den 2. februar inviterer vi virksomhederne til et arrangement, hvor vi byder nye ansatte, som ikke allerede bor i kommunen, velkomne sammen med deres familier. Det prøvede vi første gang sidste år med Siemens, der flyttede ca. 600 medarbejdere til Vejle. Det blev en succes, og derfor gælder årets invitation alle nye ansatte i alle virksomheder i kommunen, siger borgmesteren.
  